Osnovna škola Donji Kraljevec,

školska godina 2022./23.

**ELEMENTI VREDNOVANJA NAUČENOGA U NASTAVNOM PREDMETU GEOGRAFIJA**

• **geografska znanja,**

**• geografsko istraživanje i vještine**

**• kartografska pismenost.**

**Geografska znanja** obuhvaćaju činjenice te primjenu znanja u novim situacijama i kreativno rješavanje prostornih problema. Provjeravaju se usmenim ispitivanjem i pisanim provjerama. Usmeno ispitivanje provodi se kontinuirano tijekom nastavne godine. Pisane provjere stvara učitelj i uključuje zadatke otvorenoga i zatvorenog tipa. Pisane provjere provode se povremeno, nakon učenja i poučavanja određene skupine ishoda (cjeline).

**Geografsko istraživanje i vještine**  obuhvaća:  grafičke, statističke, matematičke i orijentacijske vještine (orijentiranje s pomoću kompasa, GPS i geografskih karata), opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanje; komuniciranje rezultata i postupaka istraživanja.

**Kartografska pismenost** obuhvaća: poznavanje elemenata i sadržaja svih vrsta geografskih karata  i interpretacija prostorne organizacije i procesa čitanjem sadržaja geografskih karata. Provjerava se usmenim ispitivanjem te pisanim provjerama koje uključuju i slijepe karte.

**Zaključna ocjena** proizlazi iz sva tri jednakovrijedna elementa vrednovanja naučenoga. Određuje se na temelju ostvarenosti (usvojenosti) odgojno-obrazovnih ishoda, uz uvažavanje pokazatelja o učenikovu učenju i napredovanju koje se kontinuirano bilježi baš kao i brojčane ocjene.

Za utvrđivanje zaključne ocjene rabi se ljestvica školskih ocjena od 1 (nedovoljan) do 5 (odličan).